বরকল ইউনিয়ন, চন্দনাইশ

আদর্শ নগর বরকল বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন। বরকল ইউনিয়নের আয়তন ৬,২৫৭ একর (২৫.৩২ বর্গ কিলোমিটার)। ২০১১ সালের আদমশুমারি অনুযায়ী বরকল ইউনিয়নের মোট জনসংখ্যা ২০,৪৬০ জন। এর মধ্যে পুরুষ ১০,৭১২ জন এবং মহিলা ৯,৭৪৮ জন। মোট পরিবার ৩,৯২৮টি। চন্দনাইশ উপজেলার সর্ব-পশ্চিমে বরকল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের দক্ষিণে বরমা ইউনিয়ন, পূর্বে চন্দনাইশ পৌরসভা ও জোয়ারা ইউনিয়ন, উত্তরে পটিয়া উপজেলার শোভনদণ্ডী ইউনিয়ন এবং পশ্চিমে আনোয়ারা উপজেলার পরৈকোড়া ইউনিয়ন, হাইলধর ইউনিয়ন ও সাঙ্গু নদী অবস্থিত। বরকল ইউনিয়ন চন্দনাইশ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল: পাঠানদণ্ডী কানাইমাদারী বরকল ইসলামাবাদ চামুদরিয়া সুচিয়া বরকল ইউনিয়ন পূর্বে পটিয়া উপজেলাধীন ১৯নং বরকল ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ৪নং বরকল ইউনিয়ন পরিষদ নামে প্রতিষ্ঠিত। ২০১১ সালের আদমশুমারি অনুযায়ী বরকল ইউনিয়নের সাক্ষরতার হার ৬২%। এ ইউনিয়নে ৫টি মাধ্যমিক বিদ্যালয়, ৩টি মাদ্রাসা ও ১১টি প্রাথমিক বিদ্যালয় রয়েছে। মাধ্যমিক বিদ্যালয় - বরকল শামসুজ্জামান উচ্চ বিদ্যালয় বরকল আব্দুল হাই আনোয়ারা বেগম বালিকা উচ্চ বিদ্যালয় সূচিয়া রামকৃষ্ণ উচ্চ বিদ্যালয় চামুদরিয়া বহুমুখী উচ্চ বিদ্যালয় মাদ্রাসা - বরকল সালামতিয়া সুন্নিয়া সিনিয়র মাদ্রাসা পাঠান্দ্ডী তাহেরীয়া ছাবেরীয়া আলিম মাদ্রাসা হযরত হোসেন শাহ রহ: দাখিল মাদ্রাসা বরকল ইউনিয়নে যোগাযোগের প্রধান সড়ক চন্দনাইশ-বরকল সড়ক। প্রধান যোগাযোগ মাধ্যম সিএনজি চালিত অটোরিক্সা। বরকল ইউনিয়নে ৩৯টি মসজিদ, ২টি ঈদগাহ ও ১১টি মন্দির রয়েছে। বরকল ইউনিয়নের পশ্চিম পাশ দিয়ে বয়ে চলেছে সাঙ্গু নদী। এছাড়া রয়েছে চানখালী খাল। বরকল ইউনিয়নের প্রধান ২টি হাট/বাজার হল মৌলভীবাজার এবং বাংলাবাজার। বরকল ইউনিয়নের দর্শনীয় স্থানগুলোর মধ্যে রয়েছে: হযরত মামুন খলিফা শাহী জামে মসজিদ কানকুন দীঘি বরকল-আনোয়ারা সংযোগ সেতু হোসেন জিল্লুর রহমান –- অর্থনীতিবিদ ও তত্ত্বাবধায়ক সরকারের সাবেক উপদেষ্টা বর্তমান চেয়ারম্যান: মোহাম্মদ আব্দুর রহিম চৌধুরী, পূর্বতন চেয়ারম্যানবৃন্দ: জনাব মোহাম্মদ মান্নান উদ্দীন, জনাব মোহাম্মদ হাবিবুর রহমান, জনাব মোহাম্মদ রশিদ আহম্মদ, জনাব মোহাম্মদ আবুল বসর, জনাব মাস্টার এ কে এম নাজিম উদ্দীন বিএসসি, জনাব মোহাম্মদ মোতাহের মিয়া চেয়ারম্যানগণের তালিকা চন্দনাইশ উপজেলা চন্দনাইশ থানা চট্টগ্রাম জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৩ ফেব্রুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "খাল ও নদী - বরকল ইউনিয়ন - বরকল ইউনিয়ন"। barkalup.chittagong.gov.bd। ৮ মে ২০২০ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৭।  "হাট বাজারের তালিকা - বরকল ইউনিয়ন - বরকল ইউনিয়ন"। barkalup.chittagong.gov.bd। ৮ মে ২০২০ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৭।  "দর্শনীয়স্থান - বরকল ইউনিয়ন - বরকল ইউনিয়ন"। barkalup.chittagong.gov.bd। ৮ মে ২০২০ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৭।  "বীর মুক্তিযোদ্ধা জনাব মোহাম্মদ হাবিবুর রহমান - বরকল ইউনিয়ন - বরকল ইউনিয়ন"। barkalup.chittagong.gov.bd। ৮ মে ২০২০ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৭।  "ইউনিয়ন পরিষদের পূর্বতন চেয়ারম্যানবৃন্দ:- বরকল ইউনিয়ন - বরকল ইউনিয়ন"। barkalup.chittagong.gov.bd। ৮ মে ২০২০ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৭।